עוד מבצע אדיר של בצ`יראי! החלוץ קיבל את הכדור באגף, חדר לרחבה תוך כדי שהוא עובר שני שחקנים, חלף על שחקן נוסף ובעט לפינה הרחוקה!
אצל האורחת, לוזון ביצע לא מעט שינויים בהרכב. לידור כהן, קניוק, בריבו וסיסוקו יתחילו על הספסל. במבוק, קופר, מזרחי, אלבז ורוטמן יעלו ב-11.
מבחינה מקצועית, זבידאת הועדף על פני כחלון בעמדת המגן הימני. אולסק קיבל את סרט הקפטן. מלמד ישחק לצד בצ`יראי בחוד. אברהם יחכה לצ`אנס על הספסל.
שתי הקבוצות מגיעות במומנטום סביר: היהלומים שהדיחו את הפועל ב"ש בפנדלים, סיימו בתיקו בשלושת המשחקים האחרונים בליגה. המלאבסים שיפרו עמדות לאחר מינויו של גיא לוזון. אנחנו מצפים ל-90 דקות מותחות במיוחד.
הקבוצות ייפגשו למפגש הראשון מתוך שניים במסגרת רבע הגמר, כאשר הגומלין ייערך בסוף החודש.
גביע הטוטו זה נחמד, הליגה תמיד חשובה אבל גביע המדינה זה המפעל הכי מרגש שיש! ברוכים הבאים לזירת המשחק בין מכבי נתניה למכבי פ"ת.
משבוע לשבוע מתגלה פאטוס בצ'יראי כאחת הרכישות המוצלחות של העונה. המונטנגרי העניק לנתניה 0:1 על מכבי פ"ת במשחק הראשון של רבע הגמר אחרי מבצע אישי מרהיב שבו התעלל בשלושה שחקני הגנה והכניע את גיגי. הפסד ראשון ללוזון. יספיק לגומלין?
מעל הליגה. עד לא מזמן היו אלה ערן לוי ודיא סבע שכיכבו במכבי נתניה והובילו את הקבוצה לעונה מלהיבה ומלאת שערים. הצמד כבר עזב, אבל הכדורגל השמח נשאר והרבה בזכות שחקן אחד - פאטוס בצ'יראי. רק ביום שבת המונטנגרי עשה צחוק מהגנת ב"ש וכבש שער ענק, וגם הערב (שלישי) עשה את ההבדל.
עם עוד מבצע מרהיב, החלוץ היה האחראי הבלעדי לניצחון 0:1 של נתניה על מכבי פתח תקווה במשחק הראשון במסגרת רבע גמר גביע המדינה. הסטטיסטיקה שלו אמנם לא בשמיים (8 שערים בכל המפעלים), אך בצ'יראי מעורב בכל מהלך התקפי של היהלומים. הוא מסדר מצבים לחבריו, מפנה מקום לקשרים ובעיקר מהווה איום מתמיד על שחקני ההגנה, וזאת מבלי להזכיר את "ההשחלות".
רק 8 נקודות מפרידות בין הקבוצות בליגה, אבל לפי 90 הדקות הפערים גדולים הרבה יותר, למרות שהמשחק הוכרע על חודו של גול. נתניה שלטה מהפתיחה והגיעה למצבים לא רעים, בזמן שהקבוצה של גיא לוזון התבטלה וחיכתה בחלק האחורי. משום מה, המאמן בחר לבצע רוטציה בהרכב ופ"ת בקושי הצליחה לאיים את שערו של דני עמוס בכל ההתמודדות.
אחרי שלוש תוצאות תיקו רצופות בליגה, נתניה חיפשה את הניצחון שיאפשר לה להגיע ביתרון לקראת הגומלין שייערך בסוף החודש באצטדיון המושבה. לעומת זאת, המלאבסים לא יזמו ולוזון ספג בצדק הפסד בכורה בקדנציה החדשה שלו במועדון, במשחקו השלישי.
היהלומים יחפשו להמשיך את המומנטום החיובי גם בליגה, כשיארחו ביום שבת את הפועל רעננה במטרה לעשות עוד צעד להבטחת הפלייאוף העליון. לעומת זאת, פ"ת עדיין רחוקה מלהבטיח את ההישארות בליגה והיא תצטרך להתעורר לקראת עירוני ק"ש במחזור הקרוב.